Държавен вестник, бр. 53, 2018 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  53
в Република България и на съпътстващия 
бизнесфорум.
Чл. 2. Министърът на културата да извърши 
съответните промени по бюджета на Минис­
терството на културата за 2018 г. и да уведоми 
министъра на финансите.
Чл. 3. Министърът на финансите да извърши 
произтичащите от чл. 1 промени по централния 
бюджет за 2018 г.
Заключителни разпоредби
§ 1. Постановлението се приема на основа­
ние чл. 109, ал. 4, т. 1 от Закона за публичните 
финанси.
§ 2. Изпълнението на постановлението се 
възлага на министъра на културата.
§ 3. Постановлението влиза в сила от деня 
на обнародването му  в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
6120
ПОСТАНОВЛЕНИЕ № 103 
ОТ 21 ЮНИ 2018 Г.
за одобряване на допълнителни разходи по 
бюджета на Министерския съвет за 2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2018 г. в 
размер 159 740 лв. за обезпечаване подготовката 
и провеждането на Седмата годишна среща 
„Задълбочаване на откритото и прагматично 
сътрудничество за приобщаващ просперитет“ на 
ръководителите на правителствата на страните 
от Централна и Източна Европа и Китай, която 
ще се проведе на 6 – 7 юли 2018 г. в София, 
Република България.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2018 г.
Чл. 2. (1) Със сумата по чл. 1, ал. 1 да се 
увеличат разходите по Област „Осигуряване 
дейността и организацията на работата на Ми­
нистерския съвет“, бюджетна програма „Минис­
терски съвет и организация на дейността му“, 
по бюджета на Министерския съвет за 2018 г.
(2) Със сумата по чл. 1, ал. 1 да се увели­
чат показателите по чл. 6, ал. 3 от Закона за 
държавния бюджет на Република България 
за 2018 г.
Чл. 3. Главният секретар на Министерския 
съвет да извърши съответните промени по 
бюджета на Министерския съвет за 2018 г. и 
да уведоми министъра на финансите.
Чл. 4. Министърът на финансите да извърши 
произтичащите от  чл. 1 промени по централ­
ния бюджет за 2018 г.
Чл. 5. Министърът за Българското предсе­
дателство на Съвета на Европейския съюз 2018 
координира подготовката за провеждането на 
срещата по чл. 1.
Чл. 6. Българската национална телевизия е 
домакин – разпространител на картина и звук 
за срещата по чл. 1.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.
§ 2. Изпълнението на постановлението се 
възлага на главния секретар на Министерския 
съвет.
§ 3. Постановлението влиза в сила от деня 
на обнародването му  в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
6121
ПОСТАНОВЛЕНИЕ № 104 
ОТ 21 ЮНИ 2018 Г.
за одобряване на допълнителни разходи по 
бюджета на Министерството на културата за 
2018 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на културата 
за 2018 г. в размер 500 000 лв. за финансиране 
на дейности за извършване на основен ремонт 
на покривното пространство на сградата на 
Националната библиотека „Св. св. Кирил и 
Методий“.
(2) Средствата по ал. 1 да се осигурят за 
сметка на предвидените разходи по централния 
бюджет за 2018 г.
Чл. 2. Със сумата по чл. 1, ал. 1 да се уве­
личат:
1. разходите по „Политика в областта на 
създаване и популяризиране на съвременно 
изкуство в страната и в чужбина и достъп до 
качествено художествено образование“, бю­
джетна програма „Подпомагане развитието на 
българската култура и изкуства, на българския 
книжен сектор, библиотеки и читалища“, по 
бюджета на Министерството на културата за 
2018 г.;
2. показателите по чл. 17, ал. 3 от Закона 
за държавния бюджет на Република България 
за 2018 г.
Чл. 3. (1) Министърът на културата да из­
върши налагащите се промени по бюджета на 
Министерството на културата за 2018 г. и да 
уведоми министъра на финансите.
(2) Министърът на финансите да извърши 
произтичащите от чл. 1 промени по централния 
бюджет за 2018 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.